《怀曹宗臣并寄》
宋代·范浚

闭关自喜脱愁笼，未愧柴桑避俗翁。黄奶引人千里梦，青奴借我一窗风。

绿葵紫蓼园蔬课，白葛朱藤野步供。尚想故人怀别久，论文安得一樽同。

作者简介：范浚（1102-1150），字茂名（一作茂明），婺州兰溪（金华兰溪）香溪镇人，世称“香溪先生”。绍兴中，举贤良方正。以秦桧当政，辞不赴。闭门讲学，笃志研求，学者称香溪先生。浚著有《香溪集》二十二卷，《四库总目》传于世。